Skolier kritiek na voertuig hom trefArgieffoto Foto: Netcare911 ŉ 11-jarige skolier is in ŉ kritieke toestand nadat hy Maandagoggend in Illovo, KwaZulu-Natal, deur ŉ voertuig getref is. Volgens Chris Botha, ŉ woordvoerder van Netcare 911, het die ongeluk omstreeks 06:15 op die E102-pad plaasgevind. “Volgens ooggetuies wou die kind die pad naby die Karridene-hotel oorsteek, toe die voertuig hom tref,” het Botha gesê. Paramedici het die seun langs die pad aangetref met kritieke beserings. Hy is op die toneel gestabiliseer en na ŉ nabygeleë hospitaal geneem vir verdere behandeling. Die polisie ondersoek die ongeluk.